Carmen Maria Machado

Carmen Maria Machado (Allentown, Pennsylvania, AEB, 1986ko uztailaren 3a) estatubatuar ipuin idazle, saiakeragile eta literatur kritikaria da. Bere idatziak The New Yorker, Granta, Lightspeed Magazine eta beste hainbat hedabidetan agertu dira. 

Year's Best Weird Fiction, Best American Science Fiction & Fantasy, Best Horror of the Year, The New Voices of Fantasy eta Best Women's Erotica kategorien barruan berrinprimatu dituzte bere kontakizunak jaioterrian. 

Gaztelaniaz eta frantsesez argitaratu ziren Her Body and Other Parties liburua, 2017ko National Book Awardeko ipuin bilduma finalista izan zena; eta, In the Dream House (2019) bere memoria liburua, Folio Prize 2021 saria irabazi zuena. 

 Bizitza 
Carmen María Machado Allentownen hazi zen. Bere aitonak 18 urterekin emigratu zuen Kubatik Estatu Batuetara. Aitaren amona Bigarren Mundu Gerraren ondoren Estatu Batuetara emigratutako emakume austriarra zen.

Machado oso familia erlijiosoan hazi zen, eliza metodista batua sinesbidearen jarraitzaileak ziren etxean. Heziketa horren ondorioek errudun sentiarazi zuten hainbat urtez. 

Bigarren Hezkuntzako Parkland eskolara joan zen South Whitehall udalerrian, Pennsylvanian. Ondoren, goi-mailako ikasketak egin zituen Washington D. C.n, Amerikako Unibertsitatean, eta bertan graduatu zen 2018an. Iowako Unibertsitateko Idazle Tailerrean Arte Ederretako Masterra egin zuen; eta hainbat beka eta erresidentzia jaso zituen, besteak beste, Michener-Copernicus Fundazioa, Elizabeth George Fundazioa, Cintas Fundazioa, Literatura Espekulatiboaren Fundazioa, Iowako Unibertsitatea, Yaddo, Hedgebrook eta Millay Colony Arteetarako Fundazioa. Machadok Ted Chiang egilearekin ikasi zuen Clarion Tailerrean.

 Sariak eta aintzatespenak 

 Nebula Awardeko finalista izan zen eleberri labur onenagatik, 2014.
 Shirley Jackson Award, 2017.
 Bard Fiction Prize, 2018.
 Lambda Literary Award fikzio lesbikoarengatik, 2018.
 Brooklyn Public Library Literature Prize, 2018.
 National Book Critics Circle's John Leonard Prize, 2018.
 Lambda Literary Award LGBTQ ez-fikzioagatik, 2020.
 National Book Award-eko finalista, 2020.

 Argitaratutako lanak 

 Komikia 

 The Low, Low Woods D. C. Comics #1-6 (2019-2020)
 Bottomless (2019)
 Heaven on Earth (2020)
 The Fruiting Body (2020)
 Einstein on the Beach (2020)
 The Witch's Tale (2020)
 Bells to Rest, Lambs to Slaughter (2020)

 Liburuak 

 Espezially Heinous: 272 Views of Law & Order SVU , Estatu Batuak, The American Reader, 2013.
 Her Body and Other Parties, (Graywolf Press, 2017). Kontakizunak
 In the Dream House, (Graywolf Press, 2019). Saiakera

 Erreferentziak 

 Ikus, gainera 
Carmen Maria Machadoren webgunea
Summary Bibliography: Carmen Maria Machado

 Kanpo estekak 
 Elisa Coll, Hablemos de violencia en relaciones sáficas. Pikara Magazine (2024/04/10)

Kategoria:Wikipedia:17 elementuko autoritate kontrola duten orriak
Kategoria:Ameriketako Estatu Batuetako idazleak
Kategoria:Ameriketako Estatu Batuetako saiakeragileak